31989R1097
L 116/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1097/89 НА КОМИСИЯТА
от 27 април 1989 година
за изменение на Регламент (ЕИО) № 649/87 относно установяване на подробни правила за създаване на лозарски регистър на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2392/86 на Съвета от 24 юли 1986 г. за създаване на лозарски регистър на Общността (1) и по-специално член 10 от него,
като има предвид, че задължението на лозарите да не създават пречки за събирането на данните, посочени в член 2, параграф 1 от Регламент (ЕИО) № 2392/86 от служители, квалифицирани за тази цел, следва да се уточни с оглед осигуряване на достъп до стопанствата чрез такива служители; като има предвид, че следователно е необходимо да се измени Регламент (ЕИО) № 649/87 (2) на Комисията,
ПРИЕ НАСТОЯЩИЯ РЕГЛАМЕНТ:
Член 1
Следният член 3a се добавя в Регламент (ЕИО) № 649/87:
„Член 3a
Лозарите трябва да осигурят достъп до техните стопанства за служителите, на които компетентната агенция на държавата-членка е възложила създаването на регистър на лозята.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 април 1989 година.